মাইক্রোসফট কর্পোরেশন
মাইক্রোসফট কর্পোরেশন () যুক্তরাষ্ট্র ভিত্তিক একটি কম্পিউটার প্রযুক্তি প্রতিষ্ঠান। এটি বিভিন্ন কম্পিউটার ডিভাইসের জন্য সফটওয়্যার তৈরি, লাইসেন্স দেওয়া এবং পৃষ্টপোষকতা করে থাকে। এটির সদর দপ্তর যুক্তরাষ্ট্রের ওয়াশিংটন অঙ্গরাজ্যের রেডমন্ড শহরে অবস্থিত। এদের সবচেয়ে জনপ্রিয় সফটওয়্যারগুলো হল মাইক্রোসফট উইন্ডোজ অপারেটিং সিস্টেম এবং মাইক্রোসফট অফিস। ১৯৭৫ সালের ৪ এপ্রিল মাইক্রোসফট প্রতিষ্ঠিত হয়।
তোশিবা
তোশিবা (ইংরেজিঃ Toshiba, জাপানী: 株式会社東芝 Kabushiki-gaisha Tōshiba) একটি জাপানী বহুজাতিক কনগ্লমারেট কর্পোরেশন। জাপানের টোকিও শহরে এর সদরদপ্তর অবস্থিত। এর প্রধান ব্যবসাগুলো হচ্ছে: অবকাঠামো, ভোগ্যপণ্য, ইলেক্ট্রনিক সামগ্রী এবং যন্ত্রাংশ। বিক্রির দিকদিয়ে বিশ্বের শীর্ষ ২০টি সেমিকন্ডাকটরের মধ্যে তোশিবার তৈরি সেমিকন্ডাকটর অন্যতম। ২০০৯ সালে তোশিবা বিশ্বের পঞ্চম শীর্ষ পার্সোনাল কম্পিউটার বিক্রেতার স্থান দখল করে; মার্কিন যুক্তরাষ্ট্রের হিউলেট প্যাকার্ড, ডেল, তাইওয়ানের এসার এবং চীনের লেনোভোর পরপরই ছিল এর অবস্থান।